钦定古今图书集成/理学汇编/学行典/第055卷 > 朱子大全集 > 《答曹晋叔》
## 钦定古今图书集成/理学汇编/学行典/第055卷 > 朱子大全集 > 《答曹晋叔》

“近仁”之说来喻，固未安择之说亦有病。窃原圣人之
意，非是教人于此体仁，乃是言如此之人于求仁为
近耳。虽有此质，正须实下求仁工夫，乃可实见近处。
未能如此，即须矫揉到此地位，然后于仁为近，可下
工夫。若只守却“刚毅木讷”四字，要想像思量出仁体
来，则恐无是理也。